title: 2010/49/EZ: Odluka Komisije od 30. studenoga 2009. o utvrđivanju prvih regija za početak rada viznog informacijskog sustava (VIS) (priopćeno pod brojem dokumenta C(2009) 8542)

text:
204                     HR                                 Službeni list Europske unije                                              19/Sv. 16
32010D0049
L 23/62                                                 SLUŽBENI LIST EUROPSKE UNIJE                                               27.1.2010.
                                                             ODLUKA KOMISIJE
                                                            od 30. studenoga 2009.
                           o utvrđivanju prvih regija za početak rada viznog informacijskog sustava (VIS)
                                                (priopćeno pod brojem dokumenta C(2009) 8542)
                (Vjerodostojni su samo tekstovi na bugarskom, češkom, estonskom, finskom, francuskom, grčkom, latvijskom,
                litavskom, mađarskom, malteškom, nizozemskom, njemačkom, poljskom, portugalskom, rumunjskom,
                                      slovačkom, slovenskom, španjolskom, švedskom i talijanskom jeziku)
                                                                  (2010/49/EZ)
KOMISIJA EUROPSKIH ZAJEDNICA,                                                (4)   Na temelju te procjene, prva regija u kojoj bi trebalo
                                                                                započeti prikupljanje i prijenos podataka o vizama u
                                                                                sustav VIS za sve zahtjeve za vize, trebala bi biti sjeverna
                                                                                Afrika.
uzimajući u obzir Ugovor o osnivanju Europske zajednice,
                                                                             (5)   Druga regija u kojoj bi trebalo započeti prikupljanje i
uzimajući u obzir Uredbu (EZ) br. 767/2008 Europskog parla                        prijenos podataka u sustav VIS za sve zahtjeve za vize,
menta i Vijeća od 9. srpnja 2008. o viznom informacijskom                          trebao bi biti Bliski istok, izuzev zaposjednutog palestin
sustavu (VIS) i razmjeni podataka među državama članicama o                        skog područja, a zbog znatnih tehničkih poteškoća na
vizama za kratkotrajni boravak (Uredba o VIS-u) (1), a posebno                     koje bi se moglo naići prilikom opremanja dotičnih
njezin članak 48. stavak 4.,                                                       konzularnih predstavništava ili ureda. U kasnijoj fazi
                                                                                trebalo bi donijeti odluku o početku rada sustava VIS
                                                                                na tom području.
budući da:
                                                                             (6)   Treća regija u kojoj bi trebalo započeti prikupljanje i
(1)     Člankom 48. Uredbe (EZ) br. 767/2008 predviđa se                           prijenos podataka u sustav VIS za sve zahtjeve za vize
        postupna provedba rada sustava VIS. U skladu s time                        trebala bi biti regija Zaljeva.
        potrebno je utvrditi prve regije u kojima će se tijekom
        prvih faza postupne provedbe prikupljati i prenositi u
        sustav VIS podaci za sve zahtjeve za vize u dotičnoj                 (7)   Kako bi se u borbi protiv nezakonitog useljavanja i zaštiti
        regiji, uključujući fotografije i otiske prstiju, namijenjeni              unutarnje sigurnosti izbjegli svi nedostatci, schengenske
        za obradu u sustavu VIS.                                                   granične prijelaze trebalo bi u fazi uvođenja sustava VIS
                                                                                utvrditi kao zasebnu regiju kako bi se obuhvatili zahtjevi
                                                                                za vize podneseni na vanjskih granicama. Države članice
(2)     Člankom 48. stavkom 4. Uredbe (EZ) br. 767/2008 pred                      trebale bi u najkraćem mogućem roku nastojati započeti
        viđa se da se te regije utvrđuju na temelju sljedećih krite               prikupljati i prenositi podatke u sustav VIS na vanjskim
        rija: rizik nezakonitog useljenja, opasnost po unutarnju                   graničnim prijelazima kako bi se izbjeglo da državljani
        sigurnost države članice i izvedivost prikupljanja biome                  trećih zemalja iz tih regija zaobiđu uvođenje sustava VIS
        tričkih podataka sa svih lokacija u toj regiji.                            u tim regijama podnošenjem zahtjeva na vanjskim grani
                                                                                cama.
(3)     Komisija je provela procjenu za različite regije koje su
        2005. odredili stručnjaci država članica radi postupne               (8)   Početak rada sustava VIS u svakoj od navedenih regija
        provedbe sustava VIS, pri čemu je, posebno za prvi krite                  određuje Komisija u skladu s člankom 48. stavcima 1. i
        rij, uzela u obzir elemente kao što su prosječne stope                     3. Uredbe (EZ) br. 767/2008.
        odbijanja izdavanja viza i ulaska za svaku od dotičnih
        regija te, za treći kriterij, činjenicu da je u određenim
        regijama potrebno pojačati konzularnu prisutnost ili                 (9)   Radi utvrđivanja daljnjih regija trebalo bi u kasnijoj fazi
        konzularna predstavništva kako bi se u tim regijama                        donijeti naknadne odluke, na temelju dodatne i ažurirane
        učinkovito proveo sustav VIS.                                              procjene tih drugih regija u skladu s odgovarajućim krite
                                                                                rijima i iskustvima provedbe u prvim regijama koje su
(1) SL L 218, 13.8.2008., str. 60.                                                 utvrđene ovom Odlukom.
 ---pagebreak--- 19/Sv. 16               HR                               Službeni list Europske unije                                                     205
(10)     U skladu s člankom 2. Protokola o stajalištu Danske, koji                  stečevine (5), što spada u područje iz članka 1. točke B
         je priložen Ugovoru o Europskoj uniji i Ugovoru o osni                    Odluke 1999/437/EZ čitane u vezi s člankom 3.
         vanju Europske zajednice, Danska nije sudjelovala u                        Odluke Vijeća 2008/146/EZ (6) i Odluke Vijeća
         donošenju Uredbe (EZ) br. 767/2008, nije njome obve                       2008/149/PUP (7).
         zana niti se ona na nju primjenjuje. Međutim, s obzirom
         da se Uredba (EZ) br. 767/2008 temelji na schengenskoj
         pravnoj stečevini u skladu s odredbama glave IV. trećeg
         dijela Ugovora o osnivanju Europske zajednice, Danska
         je, u skladu s člankom 5. Protokola, pismom od 13. listo         (15)     Što se tiče Lihtenštajna, ova Odluka predstavlja razvoj
         pada 2008. obavijestila da je tu pravnu stečevinu preni                   odredaba schengenske pravne stečevine u smislu Proto
         jela u svoje nacionalno pravo. Danska je stoga među                       kola između Europske unije, Europske zajednice,
         narodnim pravom obvezana provoditi ovu Odluku.                             Švicarske Konfederacije i Kneževine Lihtenštajna o pristu
                                                                                panju Kneževine Lihtenštajna Sporazumu između
                                                                                Europske unije, Europske zajednice i Švicarske Konfede
                                                                                racije o pridruživanju Švicarske Konfederacije provedbi,
                                                                                primjeni i razvoju schengenske pravne stečevine, što
                                                                                spada u područje iz članka 1. točke B Odluke
(11)     Ova Odluka predstavlja razvoj odredaba schengenske                         1999/437/EZ čitane u vezi s člankom 3. Odluke Vijeća
         pravne stečevine u kojoj Ujedinjena Kraljevina ne sudje                   2008/261/EZ (8) i Odluke Vijeća 2008/262/EZ (9).
         luje, u skladu s Odlukom Vijeća 2000/365/EZ od
         29. svibnja 2000. o zahtjevu Ujedinjene Kraljevine
         Velike Britanije i Sjeverne Irske za sudjelovanje u poje
         dinim odredbama schengenske pravne stečevine (1).
         Ujedinjena Kraljevina stoga nije njome obvezana niti se           (16)     Što se tiče Cipra, ova Odluka predstavlja akt koji se
         ona na nju primjenjuje. Ova Odluka stoga nije upućena                      temelji na schengenskoj pravnoj stečevini ili je s njom
         Ujedinjenoj Kraljevini.                                                    na neki drugi način povezan u smislu članka 3. stavka 2.
                                                                                Akta o pristupanju iz 2003.
(12)     Ova Odluka predstavlja razvoj odredaba schengenske                (17)     Što se tiče Bugarske i Rumunjske, ova Odluka predstavlja
         pravne stečevine u kojoj Irska ne sudjeluje, u skladu s                    akt koji se temelji na schengenskoj pravnoj stečevini ili je
         Odlukom Vijeća 2002/192/EZ od 28. veljače 2002. o                          s njom na neki drugi način povezan u smislu članka 4.
         zahtjevu Irske za sudjelovanje u provedbi nekih odredbi                    stavka 2. Akta o pristupanju iz 2005.
         schengenske pravne stečevine (2). Irska stoga njome nije
         njome obvezana niti se ona na nju primjenjuje. Ova
         Odluka stoga nije upućena Irskoj.
                                                                           (18)     Mjere predviđene u ovoj Odluci su u skladu s mišljenjem
                                                                                Odbora osnovanoga člankom 51. stavkom 1. Uredbe
                                                                                (EZ) br. 1987/2006 Europskog parlamenta i Vijeća od
                                                                                20. prosinca 2006. o uspostavi, djelovanju i korištenju
(13)     Što se tiče Islanda i Norveške, ova Odluka predstavlja                     druge generacije Schengenskog informacijskog sustava
         razvoj odredaba schengenske pravne stečevine u smislu                      (SIS II) (10),
         Sporazuma sklopljenog između Vijeća Europske unije i
         Republike Islanda i Kraljevine Norveške o pridruživanju
         tih dviju država provedbi, primjeni i razvoju schengenske
         pravne stečevine (3), što spada u područje iz članka 1.,
         točke B Odluke Vijeća 1999/437/EZ od 17. svibnja                  DONIJELA JE OVU ODLUKU:
         1997. o određenim aranžmanima za primjenu tog
         Sporazuma (4).
                                                                                Članak 1.
                                                                           Regije u kojima započinje prikupljanje i prijenosom podataka u
(14)     Što se tiče Švicarske, ova Odluka predstavlja razvoj              vizni informacijski sustav (VIS) u skladu s člankom 48. stavkom
         odredaba schengenske pravne stečevine u smislu Spora             1. točkom (c) i stavkom 3. Uredbe (EZ) br. 767/2008 su
         zuma između Europske unije, Europske zajednice i                  sljedeće:
         Švicarske Konfederacije o pridruživanju Švicarske Konfe
         deracije provedbi, primjeni i razvoju schengenske pravne
                                                                            (5 ) SL L 53, 27.2.2008., str. 52.
                                                                            (6 ) SL L 53, 27.2.2008., str. 1.
(1 ) SL L 131, 1.6.2000., str. 43.                                          (7 ) SL L 53, 27.2.2008., str. 50.
(2 ) SL L 64, 7.3.2002., str. 20.                                           (8 ) SL L 83, 26.3.2008., str. 3.
(3 ) SL L 176, 10.7.1999., str. 36.                                         (9 ) SL L 83, 26.3.2008., str. 5.
(4 ) SL L 176, 10.7.1999., str. 31.                                        (10)  SL L 381, 28.12.2006., str. 4.
 ---pagebreak--- 206             HR Službeni list Europske unije                                             19/Sv. 16
— Prva regija:                            Oman,
   Alžir,
                                          Katar,
   Egipat,
                                          Saudijska Arabija,
   Libija,
                                          Ujedinjeni Arapski Emirati,
   Mauritanija,
                                          Jemen.
   Maroko,
   Tunis.                                                           Članak 2.
                                     Vanjski granični prijelazi, kako su definirani Uredbom (EZ)
— Druga regija:                      br. 562/2006 Europskog parlamenta i Vijeća od 15. ožujka
                                     2006. o Zakoniku Zajednice o pravilima kojima se uređuje
                                     kretanje osoba preko granica (Zakonik o schengenskim grani
   Izrael,                           cama) (1), predstavljaju zasebnu regiju. Prikupljanje i prijenos
                                     podataka u sustav VIS za zahtjeve za vize podnesene na vanj
                                     skim granicama započinje u skladu s člankom 48. stavkom 3.
   Jordan,                           Uredbe (EZ) br. 767/2008.
   Libanon,
                                                                    Članak 3.
   Sirija.                           Ova je Odluka upućena Kraljevini Belgiji, Republici Bugarskoj,
                                     Češkoj Republici, Saveznoj Republici Njemačkoj, Republici Esto
                                     niji, Helenskoj Republici, Kraljevini Španjolskoj, Francuskoj
— Treća regija:                      Republici, Talijanskoj Republici, Republici Cipru, Republici
                                     Latviji, Republici Litvi, Velikom Vojvodstvu Luksemburgu, Repu
                                     blici Mađarskoj, Republici Malti, Kraljevini Nizozemskoj, Repu
   Afganistan,                       blici Austriji, Republici Poljskoj, Portugalskoj Republici,
                                     Rumunjskoj, Republici Sloveniji, Slovačkoj Republici, Republici
                                     Finskoj i Kraljevini Švedskoj.
   Bahrein,
   Iran,                             Sastavljeno u Bruxellesu 30. studenoga 2009.
   Irak,                                                                     Za Komisiju
                                                                          Jacques BARROT
   Kuvajt,                                                                  Potpredsjednik
                                     (1) SL L 105, 13.4.2006., str. 1.


title: 2001/610/EZ: Odluka Komisije od 18. srpnja 2001. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (priopćena pod brojem dokumenta C(2001) 1953)  Tekst značajan za EGP

text:
               03/Sv. 42

               HR

               Službeni list Europske unije

               95

         32001D0610

               L 214/45

               SLUŽBENI LIST EUROPSKE UNIJE

         ODLUKA KOMISIJE
   od 18. srpnja 2001.
   o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza
   (priopćena pod brojem dokumenta C(2001) 1953)
   (Tekst značajan za EGP)
   (2001/610/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Odlukom Komisije 2001/298/EZ (2), a posebno njezin članak 19. točku ii.,
   budući da:

               (1)

               U skladu s Odlukom Komisije 93/195/EEZ (3), kako je zadnje izmijenjena Odlukom 2001/144/EZ (4), ponovni ulazak registriranih konja za utrke, natjecanja i kulturne priredbe nakon privremenog izvoza ograničen je na konje koji su manje od 30 dana držani u bilo kojoj državi nečlanici navedenoj u istoj skupini u Prilogu II. toj Odluci.

               (2)

               Kako bi se konjima za utrke s podrijetlom iz Zajednice olakšalo sudjelovanje u međunarodnim susretima grupa/razreda u državama nečlanicama navedenima u različitim skupinama, posebno u Australiji, Kanadi, Sjedinjenim Američkim Državama, Hong Kongu, Japanu, Singapuru ili u Ujedinjenim Arapskim Emiratima, to razdoblje treba produljiti na manje od 90 dana, a ograničenja državama iz iste skupine treba povući za konje za utrke koji sudjeluju na takvim susretima.

               (3)

               Mjere predviđene ovom Odlukom u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Odluka 93/195/EEZ mijenja se kako slijedi:

               1.

               Članku 1. dodaje se alineja kako slijedi:

                           „—

                           sudjelovali su u međunarodnim susretima grupa/razreda u Australiji, Kanadi, Sjedinjenim Američkim Državama, Hong Kongu, Japanu, Singapuru ili Ujedinjenim Arapskim Emiratima i udovoljavaju zahtjevima utvrđenima u zdravstvenom certifikatu u skladu s obrascem određenom u Prilogu VIII. ovoj Odluci.”

               2.

               Prilog ovoj Odluci dodaje se kao Prilog VIII.

         Članak 2.
   Ova je Odluka upućena državama članicama.

      Sastavljeno u Bruxellesu 18. srpnja 2001.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42.

      (2)  SL L 102, 12.4.2001., str. 63.

      (3)  SL L 86, 6.4.1993., str. 1.

      (4)  SL L 53, 23.2.2001., str. 23.

      PRILOG

            „PRILOG VIII.

               ZDRAVSTVENI CERTIFIKAT

            za ponovni ulaz registriranih konja koji su sudjelovali u međunarodnim susretima grupa/razreda u Australiji, Kanadi, Sjedinjenim Američkim Državama, Hong Kongu, Japanu, Singapuru ili Ujedinjenim Arapskim Emiratima nakon privremenog izvoza u trajanju od najviše 90 dana.
            Br. certifikata: …

                        Država nečlanica izvoza:

                        AUSTRALIJA (1), KANADA (1), SJEDINJENE AMERIČKE DRŽAVE (1), HONG KONG (1), JAPAN (1), SINGAPUR (1), UJEDINJENI ARAPSKI EMIRATI (1)

                        Nadležno ministarstvo:

                        MINISTARSTVO POLJOPRIVREDE

                  I.   Identifikacija konja

                        (a)

                        Br. identifikacijskog dokumenta: …

                        (b)

                        Ovjereno u: …
                        (ime nadležnog tijela)

                  II.   Podrijetlo konja

            Konj se mora poslati iz: …
            (mjesto izvoza)
            u: …
            (mjesto odredišta)
            zrakoplovom: …
            (navesti broj leta)
            Ime i adresa pošiljatelja: …
            Ime i adresa primatelja: …
            III.   Podaci o zdravstvenom stanju

            Ja, dolje potpisani, potvrđujem da gore opisana životinja udovoljava ovim sljedećim zahtjevima:

                        (a)

                        dolazi iz države u kojoj se obavezno prijavljuju sljedeće bolesti: afrička konjska kuga, durina, maleus, američki encefalomijelitis konja (svi tipovi uključujući i venezuelski encefalitis), infekciozna anemija konja, vezikularni stomatitis, bjesnoća i bedrenica;

                        (b)

                        pregledana je danas i ne pokazuje nikakve kliničke znakove bolesti (2);

                        (c)

                        nije predviđena za klanje po nacionalnom programu eradikacije zaraznih i prenosivih bolesti;

                        (d)

                        od trenutka ulaza u zemlju iz koje je se šalje boravila je na gospodarstvima pod veterinarskim nadzorom, smještena u posebnoj štali bez dolaska u kontakt s kopitarima nižeg zdravstvenog statusa osim tijekom utrka;

                        (e)

                        dolazi s državnog područja ili, u slučaju službene regionalizacije u skladu sa Zajednicom, s dijela državnog područja države nečlanice u kojoj:

                                    i.

                                    se u zadnje dvije godine nije pojavio venezuelski encefalitis konja;

                                    ii.

                                    se u zadnjih šest mjeseci nije pojavila durina;

                                    iii.

                                    se u zadnjih šest mjeseci nije pojavio maleus;

                        (f)

                        ne dolazi s državnog područja ili dijela državnog područja države nečlanice za koju se, u skladu sa zakonodavstvom Zajednice, smatra da je zaražena afričkom konjskom kugom;

                        (g)

                        ne dolazi s gospodarstva koje je bilo pod naredbom o zabrani rada zbog razloga zdravlja životinja niti je bila u kontaktu s kopitarima s gospodarstva koje je bilo pod naredbom o zabrani rada zbog razloga zdravlja životinja, što je utvrđuje sljedeće uvjete:

                                    i.

                                    ako s gospodarstva nisu uklonjene sve životinje one vrste koja je prijemljiva na jednu ili više bolesti navedenih dalje u tekstu, zabrana je trajala:

                                                —

                                                šest mjeseci u slučaju američkog konjskog encefalitisa, računajući od datuma kada su kopitari zaraženi bolešću zaklani;

                                                —

                                                u slučaju infekciozne anemije konja, do datuma kada su zaražene životinje zaklane, a preostale životinje pokazale negativan rezultat na dva Cogginsova testa provedena u razmaku od tri mjeseca;

                                                —

                                                tijekom šest mjeseci u slučaju vezikularnog stomatitisa;

                                                —

                                                tijekom šest mjeseci u slučaju virusnog konjskog arteritisa;

                                                —

                                                u slučaju bjesnoće mjesec dana od posljednjeg zabilježenog slučaja;

                                                —

                                                tijekom 15 dana od zadnjeg zabilježenog slučaja u slučaju bedrenice.

                                    ii.

                                    ako su sve životinje one vrste koja je podložna bolesti, a koje se nalaze na gospodarstvu, zaklane ili uklonjene, a prostori dezinficirani, razdoblje zabrane mora biti 30 dana počevši od dana kada su životinje uništene ili uklonjene i prostori dezinficirani, osim u slučaju bedrenice, kada razdoblje zabrane traje 15 dana;

                        (h)

                        koliko mi je poznato, životinja nije bila u kontaktu s kopitarima oboljelima od neke zarazne ili prijelazne bolesti tijekom posljednjih 15 dana.

                  IV.   Podaci o boravištu i karanteni

                        (a)

                        Konj je u državu iz koje se šalje stigao … (umetnuti datum).

                        (b)

                        Konj je u državu iz koje se šalje stigao bilo iz države članice Europske zajednice (1) ili iz … (1) (umetnuti ime države iz koje je konj stigao u državu izvoza), druga navedena je jedna navedena gore.

                        (c)

                        Konj je u državu iz koje se šalje stigao u uvjetima zdravlja životinja barem jednako strogima kao što su oni navedeni u ovom certifikatu.

                        (d)

                        Koliko se može utvrditi i na temelju priložene deklaracije vlasnika konja, ili njegovog predstavnika (1), a koja je dio certifikata, konj nije neprekidno boravio izvan Europske zajednice više od 90 dana, uključujući u to i datum njegovog povratka, u skladu s ovim certifikatom, niti je bio izvan država s iznad navedenog popisa.

                  V.   Konj se otprema u vozilu koje je prethodno dezinficirano i očišćeno dezinficijensom službeno odobrenim u državi otpreme i koje ne dozvoljava da izmet, stelja ili krma ispadaju tijekom prijevoza.
            VI.   Certifikat vrijedi 10 dana.

                        Datum

                        Mjesto

                        Pečat i potpis službenog veterinara (3)

                        Ime tiskanim slovima i svojstvo.

                  IZJAVA
            Ja, dolje potpisani …
            (umetnuti ime vlasnika (1) ili predstavnika (1) gore opisanog konja tiskanim slovima)
            izjavljujem:

                        —

                        da će se konj poslati izravno iz prostora otpreme u prostore odredišta bez dodira s kopitarima različitog zdravstvenog statusa;

                        —

                        da je konj preseljen samo između prostora odobrenih za konje koji sudjeluju u međunarodnim susretima grupa/razreda u Australiji, Kanadi, Sjedinjenim Američkim Državama, Hong Kongu, Japanu, Singapuru ili Ujedinjenim Arapskim Emiratima;

                        —

                        da je konj izvezen iz države članice Europske unije dana … (umetnuti datum)

                  ……
            (Mjesto, datum) (Potpis)

         (1)  Izbrisati nepotrebno.

         (2)  Certifikat mora biti izdan na dan utovara konja za slanje na odredište ili posljednjeg radnog dana prije ukrcaja.

         (3)  Boja pečata mora biti drugačija od boje tiska.“


title: 2006/605/EZ: Odluka Komisije od 6. rujna 2006. o određenim mjerama zaštite u trgovini unutar Zajednice peradi namijenjene za obnovu populacije slobodno živuće divljači (priopćena pod brojem dokumenta C(2006) 3940)  Tekst značajan za EGP

text:
               03/Sv. 51

               HR

               Službeni list Europske unije

               124

         32006D0605

               L 246/12

               SLUŽBENI LIST EUROPSKE UNIJE

         ODLUKA KOMISIJE
   od 6. rujna 2006.
   o određenim mjerama zaštite u trgovini unutar Zajednice peradi namijenjene za obnovu populacije slobodno živuće divljači
   (priopćena pod brojem dokumenta C(2006) 3940)
   (Tekst značajan za EGP)
   (2006/605/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (2), a posebno njezin članak 3.,
   budući da:

               (1)

               Direktivom Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (3) predviđeni su uvjeti zdravlja životinja kojima se uređuje trgovina unutar Zajednice i uvoz iz trećih zemalja peradi, uključujući pravila za trgovinu unutar Zajednice i uvoz peradi namijenjene za obnovu populacije slobodno živuće divljači.

               (2)

               Odlukom Komisije 2005/734/EZ od 19. listopada 2005. o utvrđivanju biosigurnosnih mjera za smanjivanje rizika prijenosa visoko patogene influence ptica prouzročene virusom A podtipom H5N1 od ptica koje žive u divljini na perad i druge ptice držane u zatočeništvu i osiguranju sustava ranog otkrivanja na području s izrazitim rizikom (4) predviđeno je da države članice na temelju određenih čimbenika rizika na svojem državnom području utvrde područja od posebne opasnosti za unos i pojavu visoko patogene influence ptica koju uzrokuje virus gripe tipa A podtipa H5N1.

               (3)

               Perad namijenjena za obnovu populacije slobodno živuće divljači sastoji se od različitih vrsta uzgojene pernate divljači, uključujući ptice močvarice. Takva se perad uzgaja u zatočeništvu, a potom pušta u divljinu kako bi se lovila i služila kao izvor mesa od pernate divljači.

               (4)

               Uzgoj peradi namijenjene za obnovu populacije slobodno živuće divljači često uključuje doticaj s divljim pticama i stoga može predstavljati povećani rizik od širenja influence ptica, posebno prilikom otpreme u druge države članice ili treće zemlje.

               (5)

               Iskustva s izbijanjem visoko patogene influence ptica podtipa H5N1 i drugih sojeva influence ptica podtipova H5 i H7 pokazala su da je ta kategorija peradi posebno ugrožena te da je radi smanjenja takvih rizika potrebno poduzeti dodatne mjere.

               (6)

               Stoga je primjereno da države članice utvrde smjernice za dobru praksu biosigurnosti za tu vrstu proizvodnje peradi kojima bi se odredile i upotpunile mjere predviđene Odlukom 2005/734/EZ, posebno s obzirom na gospodarstva s kojih se perad otprema u druge države članice ili treće zemlje.

               (7)

               Direktiva 2005/94/EZ utvrđuje određene preventivne mjere u odnosu na nadzor i rano otkrivanje influence ptica. Tom se Direktivom nalaže provedba programa nadzora za influencu ptica na gospodarstvima koja drže perad. Smjernice za dobru praksu biosigurnosti, dodatne mjere biosigurnosti i ispitivanje peradi prije otpreme predviđene ovom Odlukom trebali bi pružiti dodatna jamstva za trgovinu i izvoz žive peradi te smanjiti rizik od širenja bolesti.

               (8)

               Laboratorijska ispitivanja trebala bi se provoditi u skladu s postupcima predviđenim Odlukom Komisije 2006/437/EZ od 31. kolovoza 2006. o odobravanju Dijagnostičkog priručnika za influencu ptica u skladu s Direktivom Vijeća 2005/94/EZ.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet i područje primjene
   Ovom se Odlukom utvrđuju:

               (a)

               mjere biosigurnosti koje se primjenjuju na gospodarstvima koja drže perad namijenjenu za obnovu populacije slobodno živuće divljači; i

               (b)

               mjere nadzora koje se primjenjuju kad se proizvodna perad namijenjena za obnovu populacije slobodno živuće divljači otprema u druge države članice ili treće zemlje.

         Članak 2.
   Definicije
   Za potrebe ove Odluke primjenjuju se sljedeće definicije:

               (a)

               „perad” znači kokoši, pure, biserke, patke, guske, prepelice, golubovi, fazani, jarebice i bezgrebenke (Ratitae) uzgojene ili držane u zatočeništvu radi rasploda, proizvodnje mesa ili jaja za ljudsku potrošnju ili radi obnove populacije slobodno živuće divljači;

               (b)

               „proizvodna perad” znači perad stara 72 sata ili više, uzgojena radi proizvodnje mesa i/ili jaja za ljudsku potrošnju ili radi obnove populacije slobodno živuće divljači;

               (c)

               „slobodno živuća divljač” znači divlje ptice koje se love radi ljudske potrošnje.

         Članak 3.
   Smjernice za dobru praksu biosigurnosti
   Države članice u suradnji s proizvođačima koji drže perad za obnovu populacije slobodno živuće divljači razvijaju smjernice za dobru praksu biosigurnosti za takva gospodarstva uzimajući u obzir mjere biosigurnosti iz Odluke 2005/734/EZ („smjernice za dobru praksu biosigurnosti”).
   Članak 4.
   Uvjeti otpreme peradi radi obnove populacije slobodno živuće divljači
   1.   Države članice osiguravaju da se otprema u druge države članice ili treće zemlje proizvodne peradi namijenjene za obnovu populacije slobodno živuće divljači odobrava samo ako je na gospodarstvu otpreme:

               (a)

               službeni veterinar izvršio inspekciju i potvrdio da gospodarstvo poštuje smjernice za dobru praksu biosigurnosti; i

               (b)

               tijekom dvomjesečnog razdoblja prije datuma otpreme peradi,

                           i.

                           gospodarstvo bilo uključeno u službeni program nadzora za influencu ptica, kako je predviđeno člankom 4. Direktive 2005/94/EZ;
                           ili

                           ii.

                           provedeno serološko ispitivanje s negativnim nalazima na virus influence ptica podtipova H5 i H7, u oba slučaja na uzorcima nasumično uzetim iz jata podrijetla iz kojeg se pošiljka treba sastaviti kako slijedi:

                                       —

                                       50 uzoraka u slučaju pataka ili gusaka, ili

                                       —

                                       20 uzoraka u slučaju ostale peradi;

         2.   Države članice osiguravaju da se otprema u druge države članice ili treće zemlje proizvodne peradi namijenjene za obnovu populacije slobodno živuće divljači mlađe od jednog mjeseca dopušta samo ako:

               (a)

               gospodarstvo otpreme ispunjava uvjete iz stavka 1.; i

               (b)

               ako je tijekom tjedan dana prije datuma otpreme provedena virološka pretraga na influencu ptica izolacijom virusa ili metodom PCR na 20 brisova kloake i 20 brisova dušnika ili ždrijela peradi koja se otprema.

         3.   Države članice osiguravaju da se prije otpreme proizvodne peradi iz stavaka 1. i 2. ovog članka tijekom 24 sata prije vremena otpreme pošiljke provede zdravstveni pregled jata podrijetla zahtijevan člankom 10.a stavkom 1. točkom (c) Direktive 90/539/EEZ.
   4.   Države članice osiguravaju da se laboratorijska ispitivanja predviđena stavkom 1. točkom (b) i stavkom 2. ovog članka provode u skladu s Dijagnostičkim priručnikom uspostavljenim u skladu s člankom 50. stavkom 1. Direktive 2005/94/EZ.
   Članak 5.
   Certificiranje
   Države članice osiguravaju da su zdravstveni certifikati predviđeni člankom 17. Direktive 90/539/EEZ koji su priloženi pošiljkama peradi namijenjene za obnovu populacije slobodno živuće divljači koja se otprema u druge države članice upotpunjeni sljedećim tekstom:

      „Ova je pošiljka u skladu s uvjetima zdravlja životinja utvrđenim u Odluci Komisije 2006/605/EZ.”

   Članak 6.
   Mjere usklađivanja
   Države članice odmah poduzimaju mjere potrebne za usklađivanje s ovom Odlukom i objavljuju te mjere. One o njima odmah obavješćuju Komisiju.
   Članak 7.
   Upućivanje
   Ova je Odluka upućena državama članicama.

      Sastavljeno u Bruxellesu 6. rujna 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (2)  SL L 10, 14.1.2006., str. 16.

      (3)  SL L 303, 31.10.1990., str. 6. Direktiva kako je zadnje izmijenjena Aktom o pristupanju iz 2003.

      (4)  SL L 274, 20.10.2005., str. 105. Odluka kako je zadnje izmijenjena Odlukom 2006/405/EZ (SL L 158, 10.6.2006., str. 14.).


title: 92/354/EEZ: Odluka Komisije od 11. lipnja 1992. o utvrđivanju određenih pravila za osiguranje koordinacije između organizacija i udruženja koji vode ili uspostavljaju matične knjige registriranih kopitara

text:
               03/Sv. 018

               HR

               Službeni list Europske unije

               31

         31992D0354

               L 192/66

               SLUŽBENI LIST EUROPSKE UNIJE

               11.06.1992.

      ODLUKA KOMISIJE

   od 11. lipnja 1992.
   o utvrđivanju određenih pravila za osiguranje koordinacije između organizacija i udruženja koji vode ili uspostavljaju matične knjige registriranih kopitara
   (92/354/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća br. 90/427/EEZ od 26. lipnja 1990. o zootehničkim i genealoškim uvjetima koji uređuju trgovinu kopitarima unutar Zajednice (1), a posebno njezin članak 4. stavak 2. točku (e),
   budući da Odluka br. 92/353/EEZ (2) utvrđuje kriterije za odobravanje ili priznavanje organizacija i udruženja koji vode ili uspostavljaju matične knjige za registrirane kopitare;
   budući da su, prema toj odluci, tijela dotične države članice nadležna za odobravanje ili priznavanje organizacija ili udruženja koji vode ili uspostavljaju matične knjige;
   budući da bi u tom kontekstu, stoga, trebalo utvrditi pravila koja će uređivati odnose između organizacije ili udruženja koje vodi izvornu matičnu knjigu pasmine i organizacije ili udruženja koje vodi ili uspostavlja matičnu knjigu ili odjeljak matične knjige za tu pasminu;
   budući da bi trebalo utvrditi postupak koji će dotičnim nadležnim tijelima omogućiti da u posebnim okolnostima osiguraju koordinaciju između te dvije organizacije ili udruženja; budući da je, isto tako, važno da Komisiji budu na raspolaganju sve informacije potrebne za donošenje posebnih propisa o koordinaciji prema članku 4. stavku 2. točki (e) Direktive 90/427/EEZ;
   budući da su mjere koje predviđa ova Odluka u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Organizacija ili udruženje koje vodi izvornu matičnu knjigu pasmine mora osigurati blisku suradnju s organizacijom i udruženjem koji vode matičnu knjigu ili odjeljak matične knjige za istu pasminu, posebno radi sprečavanja bilo kakvih sporova.
   Članak 2.
   1.   Ako nadležno tijelo neke države članice smatra da organizacija ili udruženje koje je odobreno ili priznato u drugoj državi članici ne poštuje pravila utvrđena u odgovarajućem zakonodavstvu Zajednice i posebno da ne poštuje načela koje je utvrdila organizacija ili udruženje koje vodi izvornu matičnu knjigu pasmine, ono mora odmah kontaktirati nadležno tijelo dotične druge države članice.
   Ta druga država članica poduzima sve potrebne mjere i obavješćuje nadležno tijelo prve države članice o vrsti provedenih pregleda, o odlukama koje je donijela i razlozima za takve odluke.
   2.   Ako nadležna tijela prve države članice smatraju da te mjere nisu dostatne, ona će zajedno s tijelom druge države članice istražiti načine rješavanja situacije, odlazeći, prema potrebi, u posjetu toj državi članici.
   3.   Nadležna tijela država članica izvješćuju Komisiju o usuglašenim rješenjima.
   4.   Ako se u roku od šest mjeseci ne pronađe rješenje, Komisija može, na zahtjev jednog od tijela dotičnih država članica ili na vlastitu inicijativu, poslati inspekcijski tim u suradnji s nadležnim nacionalnim tijelima.
   Članak 3.
   Ova je Odluka upućena državama članicama.

      Sastavljeno u Bruxellesu 11. lipnja 1992.

            Za Komisiju

         Ray MAC SHARRY

            Član Komisije

      (1)  SL L 224, 18.8.1990., str. 55.

      (2)  SL L 192, 11.7.1992., str. 65.


title: 2002/305/EZ: Odluka Komisije od 19. travnja 2002. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja klotianidina i Pseudozyma flocculosa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćena pod brojem dokumenta C(2002) 1434)  Tekst značajan za EGP

text:
               03/Sv. 003

               HR

               Službeni list Europske unije

               142

         32002D0305

               L 104/42

               SLUŽBENI LIST EUROPSKE UNIJE

               19.04.2002.

      ODLUKA KOMISIJE

   od 19. travnja 2002.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja klotianidina i Pseudozyma flocculosa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćena pod brojem dokumenta C(2002) 1434)
   (Tekst značajan za EGP)
   (2002/305/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2002/18/EZ (2), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Takeda Chemical Industries Ltd, Ujedinjena Kraljevina, je 26. rujna 2001. dostavio belgijskim nadležnim tijelima dokumentaciju za aktivnu tvar klotianidin i zahtjev za uvrštenjem te tvari u Prilog I. Direktivi 91/414/EEZ. Sličan je zahtjev nizozemskim nadležnim tijelima 6. ožujka 2001. podnio Maasmond-Westland, Nizozemska, u vezi s mikrobnom aktivnom tvari Pseudozyma flocculosa.

               (3)

               Belgijska i nizozemska nadležna tijela obavijestila su Komisiju da preliminarna razmatranja pokazuju da dokumentacija za predmetne aktivne tvari ispunjava zahtjeve za podacima i informacijama predviđenim Prilogom II. Direktivi 91/414/EEZ. Preliminarna razmatranja su također pokazala da zaprimljena dokumentacija ispunjava zahtjeve za podacima i informacijama predviđenim Prilogom III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ podnositelji zahtjeva su naknadno dostavili dokumentaciju Komisiji i ostalim državama članicama te su oni proslijeđeni Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva dostavu daljnjih podataka ili informacija državama članicama koje su imenovane kao izvjestiteljice radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnim tvarima navedenima u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. Direktivi 91/414/EEZ, u načelu udovoljava zahtjevima za podacima i informacijama predviđenim Prilogom II. Direktivi 91/414/EEZ.
   Dokumentacija također ispunjava zahtjeve za podacima i informacijama predviđenim Prilogom III. Direktivi 91/414/EEZ za jedno sredstvo za zaštitu bilja koje sadrži aktivnu tvar, uzimajući u obzir predložene upotrebe.
   Članak 2.
   Države članice izvjestiteljice dužne su provesti detaljno razmatranje predmetne dokumentacije i obavijestiti Komisiju što je prije moguće, a najkasnije u roku od godine dana od dana objave ove Odluke u Službenom listu Europskih zajednica, o zaključcima svojih razmatranja zajedno s mogućim preporukama o uvrštavanju ili neuvrštavanju dotične aktivne tvari u Prilog I. Direktivi 91/414/EEZ i mogućim uvjetima vezanim uz to.
   Članak 3.
   Ova je Odluka upućena državama članicama

      Sastavljeno u Bruxellesu 19. travnja 2002.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 55, 26.2.2002., str. 29.
   PRILOG

      AKTIVNE TVARI NA KOJE SE ODNOSI OVA ODLUKA

               Br.

               Uobičajeni naziv, CIPAC identifikacijski broj

               Podnositelj zahtjeva

               Datum podnošenja zahtjeva

               Država članica izvjestiteljica

               1.

               Klotianidin
               CIPAC br. 738

               Takeda Chemical Industries Ltd
               Ujedinjena Kraljevina

               26. rujna 2001.

               BE

               2.

                  Pseudozyma flocculosa

               CIPAC br. 669

               Maasmond-Westland
               Nizozemska

               6. ožujka 2001.

               NL


title: 2008/656/EZ: Odluka Komisije od 28. srpnja 2008. o prihvatljivosti obavijesti o obnavljanju uvrštenja aktivnih tvari azimsulfurona, azoksistrobina, fluroksipira, imazalila, kresoksim-metila, proheksadion-kalcija i spiroksamina u Prilog I. Direktivi Vijeća 91/414/EEZ i o utvrđivanju popisa predmetnih podnositelja obavijesti (priopćena pod brojem dokumenta C(2008) 3855)  Tekst značajan za EGP

text:
               03/Sv. 46

               HR

               Službeni list Europske unije

               11

         32008D0656

               L 214/70

               SLUŽBENI LIST EUROPSKE UNIJE

         ODLUKA KOMISIJE
   od 28. srpnja 2008.
   o prihvatljivosti obavijesti o obnavljanju uvrštenja aktivnih tvari azimsulfurona, azoksistrobina, fluroksipira, imazalila, kresoksim-metila, proheksadion-kalcija i spiroksamina u Prilog I. Direktivi Vijeća 91/414/EEZ i o utvrđivanju popisa predmetnih podnositelja obavijesti
   (priopćena pod brojem dokumenta C(2008) 3855)
   (Tekst značajan za EGP)
   (2008/656/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1),
   uzimajući u obzir Uredbu Komisije (EZ) br. 737/2007 od 27. lipnja 2007. o utvrđivanju postupka za obnavljanje uvrštenja prve skupine aktivnih tvari u Prilog I. Direktivi Vijeća 91/414/EEZ te o sastavljanju popisa tih tvari (2), a posebno njezin članak 5.,
   budući da:

               (1)

               Direktivom 91/414/EEZ predviđeno je da se uvrštenje aktivne tvari može na zahtjev obnoviti jednom ili više puta za razdoblje od najdulje 10 godina.

               (2)

               Proizvođači aktivnih tvari navedenih u Prilogu I. Uredbi (EZ) br. 737/2007 podnijeli su obavijesti predmetnim državama članicama izvjestiteljicama, u kojima traže obnavljanje uvrštenja tih aktivnih tvari u Prilog I. Direktivi 91/414/EEZ.

               (3)

               Predmetne države članice izvjestiteljice ocijenile su obavijesti i o svojoj ocjeni obavijestile Komisiju. Na temelju tih ocjena, obavijesti bi se trebale smatrati prihvatljivima.

               (4)

               Komisija bi trebala objaviti nazive i adrese proizvođača čije su obavijesti prihvatljive kako bi se osiguralo uspostavljanje kontakata radi podnošenja zajedničke dokumentacije,

         DONIJELA JE OVU ODLUKU:
   Članak 1.
   Obavijesti koje su podnijeli proizvođači navedeni u Prilogu prihvatljive su.
   Nazivi i adrese tih proizvođača određeni su u Prilogu.
   Članak 2.
   Ova je Odluka upućena državama članicama.

      Sastavljeno u Bruxellesu 28. srpnja 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2008/70/EZ (SL L 185, 12.7.2008., str. 40.).

      (2)  SL L 169, 29.6.2007., str. 10.

      PRILOG

                  Aktivna tvar

                  Nazivi proizvođača

                  Adresa

                  Azimsulfuron

                  DuPont de Nemours (Deutschland) GmbH

                              Du-Pont-Strasse 1, D-61352 Bad Homburg, Germany

                              Tel. (49) 6172 87 0, Faks (49) 6172 87 1402

                  Azoksistrobin

                  Syngenta Limited

                              Priestley Road, Surrey Research Park, Guildford, Surrey GU2 7YH, United Kingdom

                              Tel. (44) 1483 260000, Faks (44) 870 240 3019

                  Hermoo Belgium NV

                              Lichtenberglaan 2045, B-3800 Sint-Truiden, Belgium

                              Tel. (32) (0) 11 88 03 91, Faks (32) (0) 11 70 74 84

                  Makhteshim Agan International Coordination Center

                              283 Avenue Louise, B-1050 Brussels, Belgium

                              Tel. (32) 2 646 86 06, Faks (32) 2 646 91 52

                  Fluroksipir

                  Inter-Trade R & D APS

                              Ålevej 9, DK-9881 Bindslev, Denmark

                              Tel. (45) 98 93 89 77, Faks (45) 98 93 80 01

                  Hermoo Belgium NV

                              Lichtenberglaan 2045, B-3800 Sint-Truiden, Belgium

                              Tel. (32) (0) 11 88 03 91, Faks (32) (0) 11 70 74 84

                  Makhteshim Agan International Coordination Center

                              283 Avenue Louise, B-1050 Brussels, Belgium

                              Tel. (32) 2 646 86 06, Faks (32) 2 646 91 52

                  DowAgroSciences

                              3 Milton Park, Abingdon, Oxon OX 14 4RN, United Kingdom

                              Tel. (44) 1235 437920, Faks (44) 1235-737998

                  AgriChem BV

                              Koopvaardijweg 9, 4906 CV Oosterhout, The Netherlands

                              Tel. (31) (0) 162 431 931, Faks (31) (0) 162 456 797

                  United Phosphorus Limited

                              Chadwick House, Birchwood Park, Warrington, Cheshire WA3 6AE, United Kingdom

                              Tel. (44) (0) 1925 81 9999, Faks (44) (0) 1925 81 7425

                  Imazalil

                  Inter-Trade R & D APS

                              Ålevej 9, DK-9881 Bindslev, Denmark

                              Tel. (45) 98 93 89 77, Faks (45) 98 93 80 01

                  Makhteshim Agan International Coordination Center

                              283 Avenue Louise, B-1050 Brussels, Belgium

                              Tel. (32) 2 646 86 06, Faks (32) 2 646 91 52

                  AgriChem BV

                              Koopvaardijweg 9, 4906 CV Oosterhout, The Netherlands

                              Tel. (31) (0) 162 431 931, Faks (31) (0) 162 456 797

                  Certis Europe BV

                              Boulevard de la Woluwe/Woluwedal 60, B-1200 Brussels, Belgium

                              Tel. (32) 2 331 38 94, Faks (32) 2 331 38 60

                  United Phosphorus Limited

                              Chadwick House, Birchwood Park, Warrington, Cheshire WA3 6AE, United Kingdom

                              Tel. (44) (0) 1925 81 9999, Faks (44) (0) 1925 81 7425

                  Janssen Pharmaceutica NV

                              Janssen PMP, Turnhoutseweg 30, B-2340 Beerse, Belgium

                              Tel. (32) (0) 14 60 21 11, Faks (32) (0) 14 60 59 51

                  Laboratorios Agrochem SL

                              Laboratorios Agrochem SL, Technical and regulatory affairs department

                              Tres Rieres 10, E-08292 Esparraguera (Barcelona), Espana

                              Tel. (34) 93 777 48 53, Faks (34) 93 777 50 59

                  Kresoksim-metil

                  Hermoo Belgium NV

                              Lichtenberglaan 2045, B-3800 Sint-Truiden, Belgium

                              Tel. (32) (0) 11 88 03 91, Faks (32) (0) 11 70 74 84

                  BASF Agro SAS

                              21, chemin de la Sauvegarde, F-69134 Ecully Cedex, France

                              Tel. (33) 4 72 32 45 45, Faks (33) 4 72 32 53 41

                  Proheksadion-kalcij

                  BASF Agro SAS

                              21, chemin de la Sauvegarde, F-69134 Ecully Cedex, France

                              Tel. (33) 4 72 32 45 45, Faks (33) 4 72 32 53 41

                  Fine Agrochemicals Ltd

                              Hill End House, Whittington, Worchester WR5 2RQ, United Kingdom

                              Tel. (44) 1905 361800, Faks (44) 1905 361818

                  Spiroksamin

                  Bayer CropScience AG

                              Alfred-Nobel-Strasse 50, D-40789 Monheim-am-Rhein, Germany

                              Tel. (49) 2173 38 7583, Faks (49) 2173 38 3735


Odluka Komisije od 13/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7819 - FREUDENBERG / TORAY INDUSTRIES / JAPAN VILENE COMPANY JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/561/EZ: Odluka Komisije od 22. srpnja 2009. o izmjeni Odluke 2006/679/EZ u odnosu na provedbu tehničkih specifikacija za interoperabilnost prometno-upravljačkog i signalno-sigurnosnog podsustava transeuropskog konvencionalnog željezničkog sustava (priopćena pod brojem dokumenta C(2009) 5607)  Tekst značajan za EGP

text:
               07/Sv. 004

               HR

               Službeni list Europske unije

               193

         32009D0561

               L 194/60

               SLUŽBENI LIST EUROPSKE UNIJE

               22.07.2009.

      ODLUKA KOMISIJE

   od 22. srpnja 2009.
   o izmjeni Odluke 2006/679/EZ u odnosu na provedbu tehničkih specifikacija za interoperabilnost prometno-upravljačkog i signalno-sigurnosnog podsustava transeuropskog konvencionalnog željezničkog sustava
   (priopćena pod brojem dokumenta C(2009) 5607)
   (Tekst značajan za EGP)
   (2009/561/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava u Zajednici (1), a posebno njezin članak 6. stavak 1.,
   uzimajući u obzir preporuku Europske agencije za željeznice o Europskom razvojnom planu (ERA-REC-02-2009-ERTMS) od 23. veljače 2009.,
   budući da:

               (1)

               U svakoj tehničkoj specifikaciji za interoperabilnost (TSI-ju) trebala bi biti navedena strategija za provedbu TSI-ja kao i faze koje treba provesti kako bi se postigao postupan prijelaz iz postojećeg stanja u završno stanje u kojem će sukladnost s TSI-jem biti pravilo.

               (2)

               U Odluci Komisije 2006/679/EZ od 28. ožujka 2006. o tehničkoj specifikaciji za interoperabilnost prometno-upravljačkog i signalno-sigurnosnog podsustava transeuropskog konvencionalnog željezničkog sustava (2) utvrđen je TSI koji se odnosi na prometno-upravljački i signalno-sigurnosni podsustav transeuropskog konvencionalnog željezničkog sustava.

               (3)

               U skladu s člankom 3. Odluke 2006/679/EZ, države članice su utvrdile nacionalni plan provedbe prometno-upravljačkog i signalno-sigurnosnog TSI-a te su o tom planu provedbe obavijestile Komisiju.

               (4)

               Temeljem tih nacionalnih planova treba izraditi nacrt glavnog plana EU-a, slijedeći načela iz poglavlja 7. Priloga Odluci 2006/679/EZ.

               (5)

               Poglavljem 7. Priloga Odluci 2006/679/EZ predviđa se da će glavni plan EU-a biti dodan TSI-ju kroz postupak revizije te će se zvati Europski razvojni plan.

               (6)

               U Direktivi 2008/57/EZ navodi se da se TSI-jima mogu uspostaviti okviri potrebni za odlučivanje hoće li se postojeći podsustav morati ponovno odobriti, kao i odgovarajući krajnji rokovi.

               (7)

               Strategija provedbe prometno-upravljačkog i signalno-sigurnosnog TSI-ja ne bi se smjela oslanjati samo na sukladnost podsustava s TSI-jem u vrijeme njihovog početka rada, modernizacije ili obnove, nego se također treba temeljiti na usklađenoj provedbi na paneuropskim koridorima koji povezuju glavna europska područja teretnog prometa. Kako se interoperabilnost može postići samo ako su ti koridori potpuno opremljeni, u Europskom razvojnom planu treba navesti odgovarajuće krajnje rokove za obnovu ili modernizaciju podsustava.

               (8)

               Države članice moraju uložiti sve napore kako bi stavile na raspolaganje vanjski specifični prijenosni modul za njihove postojeće sustave razreda B, koji su navedeni u Prilogu B TSI-ju.

               (9)

               Projekti za uspostavu Europskog sustava upravljanja željezničkim prometom (ERTMS) općenito, a posebno pruge uključene u Europski razvojni plan, mogu koristiti pomoć Zajednice iz programa TEN-T ili iz drugih programa financijske potpore Zajednice.

               (10)

               Odgovarajuća financijska potpora važna je za osiguravanje uspostave ERTMS-a u skladu s opsegom i rokovima Europskog razvojnog plana. Stoga se plan može prilagoditi kako bi se uvažila raspoloživa financijska sredstva.

               (11)

               Dobavljači opreme za ERTMS koja se ugrađuje u vozila potvrdili su da će najkasnije do 2015. moći isporučiti opremu za vozila koja će biti u skladu s novim standardom (poznatim kao osnovna konfiguracija 3); stoga bi lokomotive za međunarodni promet, koje se isporuče do 2015. trebale u pravilu biti opremljene ERTMS-om.

               (12)

               Odluku 2006/679/EZ treba stoga na odgovarajući način izmijeniti.

               (13)

               Mjere predviđene ovom Odlukom su u skladu s mišljenjem Odbora za interoperabilnost i sigurnost željeznice, osnovanog u skladu s člankom 29. Direktive 2008/57/EZ,

         DONIJELA JE OVU ODLUKU:
   Članak 1.
   Prilog Odluci 2006/679/EZ mijenja se kako slijedi:

               1.

               Odjeljci 7.1., 7.2. i 7.3. zamjenjuju se tekstom iz Priloga ovoj Odluci.

               2.

               U odjeljku 7.4.2.3. upućivanje na odjeljak 7.2.2.5. zamjenjuje se upućivanjem na odjeljak 7.2.

         Članak 2.
   Komisija će do 31. prosinca 2015. ocijeniti provedbu Europskog razvojnog plana te će, na temelju analize napretka njegove provedbe do 2015. godine, raspoloživosti opreme sukladne s novim standardom (osnovna konfiguracija 3) i izvora i iznosa financijskih sredstava koja su na raspolaganju za podršku uvođenja ERTMS-a, utvrditi jesu li potrebne izmjene ove Odluke, posebno što se tiče pruga koje treba opremiti do 2020. godine. U toj analizi sudjeluju države članice.
   Članak 3.
   Ova se Odluka primjenjuje od 1. rujna 2009.
   Članak 4.
   Ova je Odluka upućena državama članicama.

      Sastavljeno u Bruxellesu 22. srpnja 2009.

            Za Komisiju

         Antonio TAJANI

            Potpredsjednik

      (1)  SL L 191, 18.7.2008., str. 1.

      (2)  SL L 284, 16.10.2006., str. 1.
   PRILOG
   Odjeljci 7.1., 7.2. i 7.3. Priloga Odluci 2006/679/EZ zamjenjuju se sljedećim:
   „7.   PROVEDBA PROMETNO-UPRAVLJAČKOG I SIGNALNO-SIGURNOSNOG TSI-ja
   U ovom se poglavlju opisuje strategija za provedbu TSI-ja (Europski razvojni plan ERTMS-a) te se navode faze koje treba provesti za postupan prijelaz iz postojećeg stanja u konačno stanje u kojem će sukladnost s TSI-jem biti pravilo.
   Europski razvojni plan ERTMS-a ne primjenjuje se na pruge smještene na državnom području države članice čiji je željeznički sustav morem ili posebnim geografskim uvjetima odvojen ili izoliran od željezničke mreže ostalih dijelova Zajednice. Ova se strategija ne primjenjuje na lokomotive koje voze isključivo na takvim prugama.
   7.1.
         Provedba ERTMS-a na pruzi

   Cilj Europskog razvojnog plana ERTMS-a je osiguravanje da lokomotive, motorni vlakovi i druga željeznička vozila opremljena ERTMS-om postupno imaju pristup većem broju pruga, luka, terminala i ranžirnih kolodvora, a da im pri tom uz ERTMS nije potrebna nacionalna oprema.
   U tom se smislu razvojnim planom ne zahtijeva uklanjanje postojećih sustava razreda B na prugama obuhvaćenim planom. Međutim, do roka navedenog u provedbenom planu, opremljenost sustavom razreda B neće biti uvjet za pristup prugama obuhvaćenim razvojnim planom za lokomotive, motorne vlakove i druga željeznička vozila opremljena ERTMS-om.
   Kada terminali, na primjer luke ili posebne pruge u luci, nisu opremljeni sustavom razreda B, zahtjevi što se tiče ‚povezanosti’ ovih terminalnih područja ne znače nužno da ti terminali ili pruge moraju biti opremljeni ERTMS-om tako dugo dok se opremljenost sustavom razreda B ne zahtijeva kao uvjet pristupa pruzi.
   Za pruge koje se sastoje od dva ili više kolosijeka, smatra se da je pruga opremljena čim se opreme dva kolosijeka. Na dijelu koridora sa više od jednom prugom mora biti opremljena najmanje jedna pruga, a ako se opremi najmanje jedna pruga u cijeloj dužini koridora smatra se da je opremljen cijeli koridor.
   7.1.1.   Koridori

   Šest koridora iz Dodatka I. opremit će se ERTMS-om u skladu s rokovima navedenim u tom Dodatku (1).
   7.1.2.   Povezanost s glavnim europskim lukama, ranžirnim kolodvorima, teretnim terminalima i područjima teretnog prometa

   Luke, ranžirni kolodvori, teretni terminali i područja teretnog prometa navedeni u Dodatku II. povezat će se s najmanje jednim od šest koridora navedenih u Dodatku I. na dan i pod uvjetima navedenim u Dodatku II.
   7.1.3.   Projekti koje financira EU

   Ne dovodeći u pitanje odjeljke 7.1.1. i 7.1.2., ugradnja ERTMS-a/ETCS-a je obvezna u slučaju:

               —

               nove ugradnje prometno-upravljačke i signalno-sigurnosne opreme za zaštitu vlaka, ili

               —

               modernizacije prometno-upravljačke i signalno-sigurnosne opreme za zaštitu vlaka koji je već u uporabi, kojom se mijenjaju funkcije ili izvedba podsustava,

         za projekte željezničke infrastrukture za koje se prima financijska potpora iz europskih fondova za regionalni razvoj i/ili kohezijskih fondova (Uredba Vijeća (EZ) br. 1083/2006 (2)) i/ili fondova TEN-T (Odluka br. 1692/96/EZ Europskog parlamenta i Vijeća (3)).
   Međutim, kada se signalno-sigurnosna oprema obnavlja na kratkim (manje od 150 km) i međusobno nepovezanim dionicama pruga, Komisija može odobriti odstupanje od ovog pravila, pod uvjetom da se ERTMS ugradi prije ranijeg od sljedeća dva roka:

               —

               5 godina nakon završetka projekta,

               —

               nakon povezivanja dionice pruge s drugom prugom koja je opremljena ERTMS-om.

         U ovom se odjeljku raniji od ova dva roka naziva ‚kasniji rok za opremanje’.
   Predmetna država članica dostavlja određenu dokumentaciju Komisiji. Ta dokumentacija sadrži ekonomsku analizu koja pokazuje značajnu ekonomsku i/ili tehničku prednost početka rada ERTMS-a u kasnijem roku za opremanje umjesto tijekom projekta kojeg financira EU.
   Država članica se može pozvati na ovakvu klauzulu samo ako natječaj za obnovu ili modernizaciju sustava za zaštitu vlakova sadrži jasnu mogućnost za opremanje pruge ERTMS-om, bilo tijekom projekta ili u kasnijem roku za opremanje.
   Komisija analizira dostavljenu dokumentaciju i mjere koje je predložila država članica te o rezultatima svoje analize obavješćuje odbor iz članka 29. Direktive 2008/57/EZ Europskog parlamenta i Vijeća (4). Kada se odobri odstupanje, država članica osigurava ugradnju ERTMS-a prije kasnijeg roka za opremanje.
   7.1.4.   Uvjeti pod kojima se zahtijevaju opcionalne funkcije

   U skladu s karakteristikama pružne prometno-upravljačke i signalno-sigurnosne opreme i njezinih sučelja s drugim podsustavima, neke će se funkcionalnosti pružne opreme, iako nisu određene kao obvezne, možda morati provesti u nekim primjenama kako bi se ispunili osnovni zahtjevi.
   Provedba nacionalnih ili opcionalnih funkcija za pružnu opremu ne smije spriječiti pristup infrastrukturi vlaku koji ispunjava samo obvezne zahtjeve sustava razreda A za opremu u vlaku, osim kada se zahtijevaju sljedeće opcionalne funkcije za opremu u vlaku:

               —

               primjena ETCS-a razine 3 pružne opreme zahtijeva nadzor cjelovitosti vlaka u samom vlaku,

               —

               primjena ETCS-a razine 1 s opcijom ‚infill’ pružne opreme zahtijeva odgovarajuću ‚infill’ funkcionalnost u vlaku ako se iz sigurnosnih razloga brzina otpuštanja postavi na nulu (npr. zaštita opasnih mjesta),

               —

               kada ETCS zahtijeva prijenos podataka radiovezom, usluge prijenosa podataka GSM-R-om moraju ispunjavati zahtjeve prijenosa podataka ETCS-a,

               —

               sklop ugrađen u vozilu, u koji je ugrađen prijenosni modul (STM) tipa KER, može zahtijevati uporabu K-sučelja.

         7.1.5.   Postojeći sustavi

   Države članice osiguravaju održavanje funkcionalnosti postojećih sustava iz Priloga B TSI-ju kao i njihovih sučelja u skladu s trenutnim specifikacijama, osim onih promjena koje se smatraju nužnima za uklanjanje sigurnosnih manjkavosti tih sustava. Države članice stavljaju na raspolaganje potrebne informacije o svojim postojećim sustavima koje su potrebne za razvoj i certificiranje uređaja koji omogućuju interoperabilnost opreme razreda A s njihovim postojećim sustavima razreda B.
   7.1.6.   Obavješćivanje

   Za svaki odsječak koridora opisan u Dodatku I. države članice ili obavješćuju Komisiju o detaljnom vremenskom planu za opremanje tih odsječaka koridora ERTMS-om ili potvrđuju da je odsječak koridora već opremljen. Ove se informacije dostavljaju Komisiji najkasnije tri godine prije najkasnijeg roka opremanja odsječka koridora, koji je naveden u Dodatku I.
   Za svaku luku, ranžirni kolodvor, teretni terminal ili područje teretnog prometa koji su navedeni u Dodatku II., države članice obavješćuju o određenim prugama koje treba koristiti kako bi se osigurala njihova povezanost s jednim od koridora navedenih u Dodatku I. Ove se informacije dostavljaju Komisiji najkasnije tri godine prije najkasnijeg roka koji je naveden u Dodatku II. i u njima se navodi najkasniji rok opremanja za dotičnu luku, ranžirni kolodvor, teretni terminal ili područje teretnog prometa. Prema potrebi, Europska Komisija može zahtijevati prilagodbe, posebno kako bi se osigurala sukladnost između opremljenih pruga na granicama. Države članice ili obavješćuju Komisiju o detaljnom vremenskom planu za opremanje tih određenih pruga ERTMS-om ili potvrđuju da su te određene pruge već opremljene ERTMS-om. Ove se informacije dostavljaju Komisiji najkasnije tri godine prije roka koji je naveden u Dodatku II. i u njima se navodi najkasniji rok opremanja za dotičnu luku, ranžirni kolodvor, teretni terminal ili područje teretnog prometa.
   U detaljnim vremenskim planovima mora posebno biti naznačen datum zaključivanja natječaja za opremanje pruge, postupci koji su uspostavljeni kako bi se osigurala interoperabilnost sa susjednim državama na koridoru, kao i glavne ključne točke povezane s projektom. Države članice svakih dvanaest mjeseci obavješćuju Komisiju o napretku postignutom u provedbi na ovim prugama, dostavljanjem ažuriranog vremenskog rasporeda.
   7.1.7.   Kašnjenja

   Kada država članica utemeljeno očekuje zakašnjenja u ispunjavanju rokova utvrđenih u ovoj Odluci, ona o tome odmah obavješćuje Komisiju. Ona Komisiji dostavlja dokumentaciju koja sadrži tehnički opis projekta i ažuran plan. U dokumentaciji se također objašnjavaju razlozi za kašnjenje te se navode korektivne mjere koje država članica poduzima.
   Državi članici se može odobriti dodatna odgoda od najviše tri godine, ako je takvo kašnjenje uzrokovano razlozima koji su izvan razumne kontrole države članice, kao što su poteškoće s dobavljačima ili problemi povezani s postupkom homologacije i odobravanja radi nepostojanja primjerenih probnih vozila. Država članica se može pozvati na ovu klauzulu samo ako su ispunjeni sljedeći uvjeti:

               —

               obavijesti iz odjeljka 7.1.6. bile su primljene na vrijeme te su bile sveobuhvatne;,

               —

               dokumentacija iz prvog stavka odjeljka 7.1.7. sadrži jasan dokaz da su uzroci kašnjenja bili izvan kontrole države članice,

               —

               jedno nadležno tijelo je odgovorno za usklađivanje dobavljača opreme za vozila i za pružnu opremu, te za integraciju i testiranje proizvoda,

               —

               primjereno su se upotrebljavali postojeći laboratoriji,

               —

               podastrijet je dokaz o provedbi primjerenih mjera za smanjivanje dodatnog zakašnjenja.

         Komisija analizira dostavljenu dokumentaciju i mjere koje je predložila država članica te o rezultatima svoje analize obavješćuje odbor iz članka 29. Odluke 2008/57/EZ.
   7.2.
         Provedba ETCS-a u vozilima

   Nove lokomotive, novi motorni vlakovi ili druga nova željeznička vozila koja mogu voziti bez vuče i koja su opremljena upravljačnicom, a naručena su nakon 1. siječnja 2012. ili su stavljena u uporabu nakon 1. siječnja 2015., moraju biti opremljeni ERTMS-om.
   Ovaj se zahtjev ne primjenjuje na nove manevarske lokomotive i na druge nove lokomotive, nove motorne vlakove i druga nova željeznička vozila opremljena upravljačnicom, ako su namijenjeni isključivo za nacionalni promet ili za regionalni prekogranični promet. Međutim, države članice mogu uvesti dodatne zahtjeve na nacionalnoj razini, posebno zbog:

               —

               ograničavanja pristupa prugama opremljenim ERTMS-om samo za lokomotive opremljene ERTMS-om, tako da se postojeći nacionalni sustavi mogu povući iz uporabe,

               —

               zahtjeva da ERTMS-om moraju biti opremljene nove manevarske lokomotive i/ili druga nova željeznička vozila opremljena upravljačnicom, čak iako su namijenjeni isključivo za nacionalni promet ili za regionalni prekogranični promet.

         7.3.
         Posebna pravila provedbe za GSM-R

   Ova se pravila primjenjuju uz pravila utvrđena u odjeljcima 7.1. i 7.2.
   7.3.1.   Pružna oprema

   Ugradnja GSM-R-a je obvezna u slučaju:

               —

               nove ugradnje radijskih dijelova sklopa prometno-upravljačke i signalno-sigurnosne opreme,

               —

               modernizacije radijskih dijelova sklopa prometno-upravljačke i signalno-sigurnosne opreme koji su već u uporabi, a kojima se mijenjaju funkcije ili izvedba podsustava.

         7.3.2.   Oprema u vozilu

   Ugradnja GSM-R-a u željeznička vozila namijenjena za uporabu na pruzi koja uključuje najmanje jednu dionicu opremljenu sučeljima razreda A (čak i ako su nadograđeni na sustav razreda B), obvezna je u slučaju:

               —

               nove ugradnje radijskih dijelova sklopa prometno-upravljačke i signalno-sigurnosne opreme,

               —

               modernizacije radijskih dijelova sklopa prometno-upravljačke i signalno-sigurnosne opreme koji su već u uporabi, a kojima se mijenjaju funkcije ili izvedba podsustava.

         7.3.3.   Postojeći sustavi

   Države članice osiguravaju održavanje funkcionalnosti postojećih sustava iz Priloga B TSI-ju i njihovih sučelja u skladu s trenutačnim specifikacijama, osim onih promjena koje se smatraju nužnima za uklanjanje sigurnosnih nedostataka tih sustava. Države članice stavljaju na raspolaganje potrebne informacije o svojim postojećim sustavima koje su potrebne za razvoj i certificiranje uređaja koji omogućuje interoperabilnost opreme razreda A s njihovim postojećim sustavima razreda B.

      Dodatak I.

         Koridori i pripadajuće pruge

      Koridor A – mora biti opremljen do 2015.

      Koridor B (5)

      Koridor C (6)

      Koridor D (7)

      Koridor E

      Koridor F

      Dodatak II.

         Glavne europske luke, ranžirni kolodvori, teretni terminali i područja teretnog prometa
          (8)

                  Država

                  Područje teretnog prometa

                  Rok

                  Napomena

                  Belgija

                  Anwerpen

                  31.12.2015.

                  Do 2020. osigurat će se također veza s Rotterdamom.

                  Gent

                  31.12.2020.

                  Zeebrugge

                  31.12.2020.

                  Bugarska

                  Burgas

                  31.12.2020.

                  Povezivanje s koridorom E podrazumijeva opremanje odsječka Bourgas-Sofia i Sofija-Vidin-Calafat i Calafat-Curtici u Rumunjskoj (PP22).

                  Češka

                  Prag

                  31.12.2015.

                  Lovosice

                  31.12.2020.

                  Danska

                  Taulov

                  31.12.2020.

                  Povezivanje ovog terminala podrazumijeva odabiranje pruge Flensburg- Padborg za poveznicu opremljenu ERTMS-om – vidjeti napomenu 1 Dodatka 1. Prilogu.

                  Njemačka

                  Dresden (9)

                  31.12.2020.

                  Do 2020. će se također osigurati izravna veza između koridora E i koridora F (od Dresdena do Hannovera).

                  Lübeck

                  31.12.2020.

                  Duisburg

                  31.12.2015.

                  Hamburg (10)

                  31.12.2020.

                  Köln

                  31.12.2015.

                  München

                  31.12.2015.

                  Hannover

                  31.12.2015.

                  Rostock

                  31.12.2015.

                  Ludwingshafen/Mannheim

                  31.12.2015.

                  Nürnberg

                  31.12.2020.

                  Grčka

                  Pirej

                  31.12.2020.

                  Veza s koridorom E podrazumijeva opremanje dionice Kulata-Sofija u Bugarskoj

                  Španjolska

                  Algeciras

                  31.12.2020.

                  Madrid

                  31.12.2020.

                  Pamplona

                  31.12.2020.

                  Zahtijevaju se tri veze. Veza s Parizom preko Hendayea, veza od Pamplone do Madrida i veza od Pamplone do koridora D preko Zaragoze.

                  Zaragoza

                  31.12.2020.

                  Tarragona

                  31.12.2020.

                  Barcelona

                  31.12.2015.

                  Valencia

                  31.12.2020.

                  Francuska

                  Marseille

                  31.12.2020.

                  Perpignan

                  31.12.2015.

                  Avignon

                  31.12.2015.

                  Lyon

                  31.12.2015.

                  Le Havre

                  31.12.2020.

                  Lille

                  31.12.2020.

                  Dunkerque

                  31.12.2020.

                  Pariz

                  31.12.2020.

                  Do 2020. osigurat će se sljedeće veze: i. Hendaye, ii. tunel ispod kanala La Manche, iii. Dijon, iv. Metz preko Epernaya i Châlons-en-Champagne.

                  Italija

                  La Spezia

                  31.12.2020.

                  Genova

                  31.12.2015.

                  Gioia Tauro

                  31.12.2020.

                  Verona

                  31.12.2015.

                  Milano

                  31.12.2015.

                  Taranto

                  31.12.2020.

                  Bari

                  31.12.2020.

                  Padova

                  31.12.2015.

                  Trst

                  31.12.2015.

                  Novara

                  31.12.2015.

                  Bologna

                  31.12.2020.

                  Rim

                  31.12.2020.

                  Luksemburg

                  Bettembourg

                  31.12.2015.

                  Mađarska

                  Budimpešta

                  31.12.2015.

                  Nizozemska

                  Amsterdam

                  31.12.2020.

                  Rotterdam

                  31.12.2015.

                  Do 2020. će se također osigurati poveznica s Atwerpenom.

                  Austrija

                  Graz

                  31.12.2020.

                  Beč

                  31.12.2020.

                  Poljska

                  Gdynia

                  31.12.2015.

                  Katowice

                  31.12.2020.

                  Wroclaw

                  31.12.2015.

                  Do 2020. opremit će se pruga Wroclaw – Legnica, kako bi se osigurala izravna poveznica s njemačkom granicom (Gorlitz).

                  Gliwice

                  31.12.2015.

                  Poznań

                  31.12.2015.

                  Varšava

                  31.12.2015.

                  Portugal

                  Sines

                  31.12.2020.

                  Lisabon

                  31.12.2020.

                  Rumunjska

                  Constanța

                  31.12.2015.

                  Slovenija

                  Koper

                  31.12.2015.

                  Ljubljana

                  31.12.2015.

                  Slovačka

                  Bratislava

                  31.12.2015.

                  UK

                  Bristol

                  Ovaj će se terminal spojiti kada se koridor C proširi na tunel ispod kanala La Manche.

      (1)  U Dodatku I. naveden je krajnji rok opremanja radi postupne izgradnje usklađene mreže ERTMS-a. U određenom broju slučajeva postoje dobrovoljni sporazumi u vezi s ranijim rokom opremanja.

      (2)  SL L 210, 31.7.2006., str. 25.

      (3)  SL L 228, 9.9.1996., str. 1.

      (4)  SL L 191, 18.7.2008., str. 1.”

      (5)  Ne dovodeći u pitanje propise koji se primjenjuju na transeuropsku željezničku mrežu velikih brzina, veze se mogu ostvariti preko dionica pruga velikih brzina, pod uvjetom da su za teretne vlakove dodijeljene trase. Do 2020. godine osigurat će se najmanje jedna veza opremljena ERTMS-om između Danske i Njemačke (Flensburg – Hamburg ili Rødby – Puttgarden), ali ne nužno obje. Tunel Brenner će se opremiti ERTMS-om kada se završe građevinski radovi (ciljni je rok 2020. godina).

      (6)  Veza između Nancya i Redinga osigurat će se do 2020. godine.

      (7)  Do 2020. godine opremit će se dva dodatna ogranka: Montmélian – Grenoble – Valence i Lyon – Valence – Arles – Miramas (lijeva strana Rone).

      (8)  Popis čvorišta uključenih u ovaj Dodatak može se mijenjati ako te promjene ne rezultiraju smanjenjem teretnog prometa ili ako ne utječu značajno na projekte u drugim državama članicama.

      (9)  Njemačka će uložiti sve napore da odsječak koridora E, Dresden – češka granica, opremi ranije.

      (10)  Njemačka će osigurati opremanje željezničke pruge do Hamburga, ali područje luke može biti samo djelomično opremljeno do 2020. godine.


Odluka Komisije od 18/05/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8431 - OMERS / AIMCO / VUE / DALIAN WANDA GROUP / UCI ITALIA / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 1999/609/EZ: Odluka Komisije od 10. rujna 1999. o izmjeni Odluke Komisije 94/360/EZ o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 97/78/EZ (priopćena pod brojem dokumenta C(1999) 2784)  Tekst značajan za EGP

text:
               03/Sv. 42

               HR

               Službeni list Europske unije

               5

         31999D0609

               L 242/28

               SLUŽBENI LIST EUROPSKE UNIJE

         ODLUKA KOMISIJE
   od 10. rujna 1999.
   o izmjeni Odluke Komisije 94/360/EZ o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 97/78/EZ
   (priopćena pod brojem dokumenta C(1999) 2784)
   (Tekst značajan za EGP)
   (1999/609/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 1999/201/EZ o sklapanju Sporazuma između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla (1), a posebno njezin članak 3.,
   uzimajući u obzir Direktivu Vijeća 97/78/EZ o utvrđivanju načela kojima se uređuje organizacija veterinarskih pregleda proizvoda koji u Zajednicu ulaze iz trećih zemalja (2), a posebno njezin članak 10. stavak 3.,

               (1)

               budući da je prema članku 3. Odluke Vijeća 1999/201/EZ u pitanju učestalosti veterinarskih pregleda na vanjskim granicama Zajednice važno poduzeti potrebne mjere radi provedbe sporazuma postignutog između Europske zajednice i Vlade Kanade;

               (2)

               budući da se u članku 10. stavku 3. Direktive 97/78/EZ izričito predviđa da se smanjenje učestalosti pregleda koje proizlazi iz zaključenja sporazuma o veterinarskoj jednakovrijednosti mora propisati zakonodavstvom Zajednice;

               (3)

               budući da je prema tim uvjetima primjereno izmijeniti Prilog II. Odluci Komisije 94/360/EZ od 20. svibnja 1994. o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ (3), kako je zadnje izmijenjena Odlukom Komisije 1999/302/EZ (4), kako bi se u obzir uzeli zahtjevi članka 11. i Priloga VIII. sporazumu o veterinarstvu između Europske zajednice i Vlade Kanade;

               (4)

               budući da su mjere predviđene ovom Odlukom u skladu s mišljenjem Stalnog odbora za veterinarstvo,

         DONIJELA JE OVU ODLUKU:
   Članak 1.
   U Prilog II. Odluci 94/360/EZ dodaje se sljedeća alineja:

               „—

               u slučaju Kanade, učestalosti predviđene člankom 11. i Prilogom VIII. Odluci Vijeća 1999/201/EZ od 14. prosinca 1998. o sklapanju Sporazuma između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla (5).

         Članak 2.
   Ova je Odluka upućena državama članicama.

      Sastavljeno u Bruxellesu 10. rujna 1999.

            Za Komisiju

         Franz FISCHLER

            Član Komisije

      (1)  SL L 71, 18.3.1999., str. 1.

      (2)  SL L 24, 30.1.1998., str. 9.

      (3)  SL L 158, 25.6.1994., str. 41.

      (4)  SL L 117, 5.5.1999., str. 58.

      (5)  SL L 71, 18.3.1999., str. 1.”